નવી દિલ્હી, તા. ૧૨ :. દિલ્હીના મુખ્યમંત્રી અરવિંદ કેજરીવાલે પીએમ મોદી ઉપર આકરો પ્રહાર કર્યો છે. તેમણે દેશના સૌથી શ્રીમંત વ્યકિત અને રિલાયન્સના વડા મુકેશ અંબાણીના તાર પીએમ મોદી સાથે જોડી દીધા છે. તેમણે આ વખતે રિલાયન્સ ફાઉન્ડેશનના પ્રસ્તાવિત જીયો ઈન્સ્ટીટયુટને લઈને મોદી સરકારની ટીકા કરી છે. ભાજપના પૂર્વ નેતા યશવંત સિંહાના ટ્વીટને રી-ટ્વીટ કરતા કેજરીવાલે લખ્યુ છે કે પહેલા કોંગ્રેસની સરકાર અંબાણીના ખિસ્સામાં હતી. હવે મોદી સરકાર અંબાણીના ખિસ્સામા છે. શું કંઈ બદલ્યુ છે ખરા ?